Rowers slaan op Pta-vulstasie toeArgieffoto Konst. Petunia Chabangu, woordvoerder van die polisie, het gesê die rowers het omstreeks 01:15 personeel by die Engen-vulstasie in Jubileestraat met vuurwapens gedreig en gedwing om die winkel oop te sluit. Hulle het een van die personeellede glo met ŉ vuurwapen oor die kop geslaan voordat hulle met ses selfone en ŉ onbekende bedrag geld gevlug het. “Die verdagtes het met ‘n wit voertuig van die toneel gevlug. Die fabrikaat en nommerplaat is nie bekend nie,” het Chabangu gesê. Niemand is nog in verband met die voorval in hegtenis geneem nie. Chabangu het ŉ beroep gedoen op enigiemand met meer inligting om die ondersoekbeampte by 079 557 8592 of Crime Stop 08600 10111 te skakel.